વર્જિન હાઇપરલૂપ ટ્રાયલ: અમેરિકાના રણમાં થયેલો આ પૉડ્સ ટ્રાન્સપોર્ટ ટેસ્ટ સુપરસ્પીડની વ્યાખ્યાઓ બદલી દેશે?\nહાઇપરલૂપ વર્જિનનાં કસ્ટમર એક્સપિરિયન્સના ડાયરેક્ટર સારા લુચિયન અને મુખ્ય ટેકનૉલૉજી અધિકારી જૉશ ગીગલ પણ આ ટ્રાયલમાં સામેલ થયાં.

આ હાઈસ્પીડ ટ્રાવેલનો કૉન્સેપ્ટ વૅક્યુમ ટ્યૂબ્સમાં પૉડ્સ પર આધારિત છે. 

આ ટ્રાવેલ પૉડ્સે બે મુસાફરો સાથે 500 મિટરના ટેસ્ટ ટ્રૅક પરની સફર 15 સેકંડમાં પૂરી કરી, આ ટ્રાયલમાં વૅક્યુમ ટ્યૂબ્સમાં પૉડ્સની ગતિ 172 કિલોમિટર પ્રતિ કલાક સુધી પહોંચી હતી. 

જોકે વર્જિન હાઇપરલૂપની મહત્ત્વાકાંક્ષા કો 1,000 કિલોમિટર પ્રતિકલાકની ગતિ મેળવવાની છે, તેના પ્રમાણમાં હાલની ટ્રાયલમાં મેળવેલી સ્પીડ ઘણી ઓછી છે.

આ ટ્રાયલમાં સામેલ થનારા બે યાત્રિકો કંપનીના અધિકારીઓ જ હતા.

વર્જિન હાઇપરલૂપ એકમાત્ર કંપની નથી જે આ પ્રકારની ટેકનૉલૉજી પર કામ કરી રહી છે. જોકે અન્ય કોઈ કંપનીએ પ્રવાસીઓ સાથે હાઈસ્પીડ ટ્રાવેલ કૉન્સેપ્ટની ટ્રાયલ નથી કરી. 

હાઇપરલૂપ વર્જિનનાં કસ્ટમર એક્સપિરિયન્સના ડાયરેક્ટર સારા લુચિયન આ ટ્રાયલમાં સામેલ થયાં હતાં અને બીબીસી સાથે વાત કરતાં તેમણે કહ્યું હતું, "આ અનુભવ માનસિક અને શારીરિક રીતે આનંદ ભરેલો હતો."

તેમની સાથે મુખ્ય ટેકનૉલૉજી અધિકારી જૉશ ગીગલ પણ આ ટ્રાયલમાં સામેલ થયા. ફ્લાઇટ સૂટની જગ્યાએ સામાન્ય પહેરવેશમાં તેઓ આ ટ્રાયલમાં સામેલ થયાં.

નેવાડામાં લાસ વેગાસમાં રવિવારે આ ટ્રાયલ થઈ હતી. 

સારા લુચિયને કહે છે કે "આ સફર ખૂબ સીધી સપાટ હતી, કોઈ રોલરકોસ્ટર જેવી નહોતી, પરંતુ એક્સલરેશન લાંબા અંતરની મુસાફરી કરતાં વધારે ઝડપી હતું."

તેમણે કહ્યું, "આ ટ્રાયલમાં તેમને માંદગી જેવું નહોતું અનુભવાયું."

નેવાડામાં ટ્રાયલ

નેવાડા રણમાં વર્જિન હાઇપરલૂપનો ટેસ્ટ ટ્રેક

ટેકનૉલૉજી કંપની ટેસલાના સંસ્થાપક એલન મસ્કે આપેલા એક પ્રસ્તાવ પર આધારિત આ કૉન્સેપ્ટ પર વર્ષો સુધી કામકાજ ચાલ્યું હતું. 

જોકે કેટલાક આલોચકો આને એક 'સાયન્સ ફિક્શન' - વૈજ્ઞાનિક કલ્પના કહે છે.  

આ કૉન્સેપ્ટ દુનિયાની સૌથી ઝડપી મૅગનેટિક લેવિટેશન (મૅગલેવ) ટ્રેન પર આધારિત છે, જોકે તેમાં વૅક્યૂમ ટ્યૂબ ઉમેરીને તેની ગતિને વધારવામાં આવી હતી. 

વર્ષ 2015માં જાપાનના માઉન્ટ ફ્યૂજી નજીક મૅગલેવ ટ્રેનની સૌથી વધારે ગતિનો રેકર્ડ નોંધાયો હતો, તે સમયે ટ્રેનના ટેસ્ટ રનમાં 374 માઇલ પ્રતિકલાકની સ્પીડ નોંધાઈ હતી.

2014માં વર્જિન હાઇપરલૂપની સ્થાપના કરવામાં આવી હતી અને વર્જિન ગ્રુપે 2017માં તેમાં રોકાણ કર્યું હતું. 

પહેલાં તેને હાઇપરલૂપ વન અને વર્જિન હાઇપરલૂપ વનના નામે ઓળખવામાં આવતી...\n\ntl;dr:
ભવિષ્યના હાઈસ્પીડ પરિવહન કૉન્સેપ્ટ પર આધારિત વર્જિન હાઇપરલૂપનું યાત્રિકો સાથે અમેરિકાના નેવાડામાં પ્રથમ ટ્રાયલ કરવામાં આવી છે ,જેમાં ટ્રાવેલ પૉડ્સની ગતિ 172 કિલોમિટર પ્રતિકલાક સુધી નોંધાઈ હતી.